CELEX: C2007/283/03
Language: da
Date: 2007-11-24 00:00:00
Title: Forenede sager C-208/06 og C-209/06: Domstolens dom (Tredje Afdeling) af 27. september 2007 — Medion AG (sag C-208/06) mod Hauptzollamt Duisburg, Canon Deutschland GmbH (sag C-209/06) mod Hauptzollamt Krefeld (anmodning om præjudiciel afgørelse fra Finanzgericht Düsseldorf (Tyskland)) (Den fælles toldtarif — tarifering — kombineret nomenklatur — videokameraer)

24.11.2007   
            
            
               DA
            
            
               Den Europæiske Unions Tidende
            
            
               C 283/3
            
         Domstolens dom (Tredje Afdeling) af 27. september 2007 — Medion AG (sag C-208/06) mod Hauptzollamt Duisburg, Canon Deutschland GmbH (sag C-209/06) mod Hauptzollamt Krefeld (anmodning om præjudiciel afgørelse fra Finanzgericht Düsseldorf (Tyskland))
   (Forenede sager C-208/06 og C-209/06) (1)
   
   (Den fælles toldtarif - tarifering - kombineret nomenklatur - videokameraer)
   (2007/C 283/03)
   Processprog: tysk
   Den forelæggende ret
   Finanzgericht Düsseldorf
   Parter i hovedsagen
   
      Sagsøgere: Medion AG (sag C-208/06), Canon Deutschland GmbH (sag C-209/06)
   
      Sagsøgte: Hauptzollamt Duisburg (sag C-208/06), Hauptzollamt Krefeld (sag C-209/06)
   Sagens genstand
   Anmodning om præjudiciel afgørelse — Finanzgericht Düsseldorf — fortolkning af bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256, s. 1), som ændret ved Kommissionens forordning (EF) nr. 1789/2003 af 11. september 2003 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EFT L 281, s. 1) — underposition 8525 40 91 (Andre videokameraer: Kun til optagelse af lyd og billeder med fjernsynskameraet) og 8525 40 99 (Andre varer) — videokameraer, som ikke på tidspunktet for deres indførsel kan modtage og optage lyd og billeder fra andre apparater, men hvis »DV-in«-funktion senere kan aktiveres, uden at producenten eller sælgeren dog giver oplysning om eller tilskynder til anvendelse af denne mulighed.
   Konklusion
   Et videokamera kan kun tariferes i underposition 8525 40 99 i den kombinerede nomenklatur i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif, som ændret ved Kommissionens forordning (EF) nr. 2263/2000 af 13. oktober 2000, Kommissionens forordning (EF) nr. 2031/2001 af 6. august 2001 og Kommissionens forordning (EF) nr. 1789/2003 af 11. september 2003, hvis funktionen til optagelse af billeder og lyd fra andre kilder end det indbyggede kamera eller den indbyggede mikrofon er aktiv på tidspunktet for fortoldningen, eller hvis, selv når producenten ikke har til hensigt at oplyse om denne egenskab, denne funktion kan aktiveres efter dette tidspunkt ved en let manipulation af apparatet foretaget af en bruger, som ikke er i besiddelse af særlige kompetencer, og uden at videokameraets hardware ændres. I tilfælde af en efterfølgende aktivering er det desuden nødvendigt, når først aktiveringen har fundet sted, dels at videokameraet fungerer på lignende måde som et videokamera, hvis funktion til optagelse af billeder og lyd fra andre kilder end det indbyggede kamera eller den indbyggede mikrofon er aktiv på tidspunktet for fortoldningen, dels at videokameraet kan fungere alene. Disse betingelser skal kunne kontrolleres på tidspunktet for fortoldningen. Det tilkommer den nationale domstol at bedømme, hvorvidt disse betingelser er opfyldt. Er disse betingelser ikke opfyldt, skal videokameraet tariferes i underposition 8525 40 91 i den kombinerede nomenklatur.
   
      (1)  EUT C 224 af 16.9.2006.